open-index/open-wikipedia-markdown huggingface dataset:
20 Golden Greats (The Beach Boysin albumi)

**20 Golden Greats** on kokoelma-albumi yhdysvaltalaisen The Beach Boys -yhtyeen tuotannosta vuosilta 1962–1969. Julkaisuvuotta ei ole levyllä mainittu, mutta se on 1977. Samassa lähteessä suositellaan Beach Boys -kokoelmista tämän lisäksi levyjä *[[The Beach Boys Greatest Hits 1961–63]]* (1966, sisältää varhaista Candix-materiaalia) sekä *[[Endless Summer]]* (1974).

Tämän levyn on julkaissut Capitol Records ja Euroopan markkinoille LP-levyjä on valmistanut Isossa-Britanniassa EMI Records Limited. Se on toiminut Middlesexin Hayesissä.

Kansikuvan on tehnyt Terry Pastor yhtiöstä Andrew Archer Associates ja kannen on valmistanut Garrod & Lofthouse Ltd.

## Kappaleet

; Sivu 1

# Surfin' U.S.A. (Berry – Wilson) 1963 
# Fun, Fun, Fun (Wilson – Love) 1962
# I Get Around (Wilson - Love) 1964
# Don’t Worry Baby (Wilson – Christian) 1964
# Little Deuce Coupé (Wilson – Christian) 1963
# When I Grow Up (To Be a Man) (Wilson) 1965
# Help Me Rhonda (Wilson - Love) 1965
# California Girls (Wilson - Love) 1965
# Barbara-Ann (Fassert) 1965
# Sloop John B (sov. Wilson) 1966

; Sivu 2

# You're So Good to Me (Wilson - Love) 1965
# God Only Knows (Wilson – Asher) 1966
# Wouldn't It Be Nice (Wilson – Asher - Love) 1966
# Good Vibrations (Wilson – Love) 1967
# Then I Kissed Him (Spector – Greenwich – Barry) 1965
# Heroes and Villains (Wilson – Parks) 1967
# Darlin' (Wilson – Love) 1967
# Do It Again (Wilson – Love) 1969
# I Can Hear Music (Spector – Greenwich – Barry) 1969
# Break Away (Wilson – Love) 1969

Julkaisijat ovat Jewel Music (1:1), Robert Mellin Ltd (1:2,5), Burlington Music Ltd (1:3), Tro Essex Music Ltd (1:4), Campbell Connelly & Co Ltd (1:6), Rondor Music (Ldn) Ltd (1:7,8;2:1–4,6–8), Planetary Nom (Ldn) Ltd (1:9), United Artists Music Ltd (1:10), Carlin Music Corp (2:5,10) ja Trio Music Ltd (Carlin) (2:9).

Ykköspuolen kappaleet 1, 3, 6–10 ja kakkospuolen kappaleet ovat monoäänityksiä, joita on muokattu elektronisesti stereovaikutelman aikaansaamiseksi.

## Lähteet

* The Beach Boys LP *20 Golden Greats* (Capitol Records EMTV1, 1977)
Nairobin kansallismuseo

**Nairobin kansallismuseo** sijaitsee noin 10 minuutin ajomatkan päässä Kenian pääkaupungin Nairobin keskustasta.
Museon rakennustyöt aloitettiin vuonna 1922 ja se valmistui 1929.

## Kokoelmat
Museossa on sekä kulttuurihistoriaan että luonnotieteisiin liittyviä näyttelyitä. Pihalla seisoo kuuluisan norsu Ahmedin luonnollisen kokoinen lasikuitumalli.

Kenia-salissa on esillä etnologisia näyttelyesineitä, kuten sinimarakattien nahasta tehty kalenjinien viitta, sekä maan perhosista tehty mosaiikkikartta Keniasta. Viereisessä huoneessa on Itä-Afrikan lintujen näyttely, johon kuuluu yli 900 täytettyä yksilöä. Nisäkkäiden kokoelmassa on kymmeniä täytettyjä yksilöitä. Nisäkäshuoneen vieressä on Ihmiskunnan kehto -näyttely, jonka kohokohta on ainutlaatuinen Hominidae-heimon kallokokoelma, joka kuvaillaan "maailman tärkeimmäksi varhaisten ihmisfossiilien kokoelmaksi".

Yläkerrassa Historia Ya Kenya -näyttely on matka Kenian ja Itä-Afrikan historiaan, joka tarjoaa kenialaisen vastakohdan siirtomaa-ajan historiografioille. Myös ensimmäisessä kerroksessa sijaitseva Elämän kiertokulku -huone on täynnä Kenian eri heimojen ja etnisten ryhmien etnologisia esineitä. Siellä on ollut myös näyttely Joy Adamsonin maalauksista, jotka kuvaavat Kenian heimoja.

## Historia ja hallinto
Nykyisen nimensä ja sijaintinsa museo sai vuonna 1964 Kenian itsenäistyessä. Tätä ennen se tunnettiin vuoteen 1930 asti nimellä *Natural History Museum*, sekä vuoteen 1964 asti nimellä *Coryndon Museum*.

Nykyisin museo on osa Kenian kansallismuseot -kokonaisuutta (National Museums of Kenya, NMK). Nairobin kansallismuseon lisäksi NMK hallinnoi laajaa kansallista alueellisten museoiden, maailmanperintökohteiden ja julkisesti listattujen monumenttien verkostoa. Matkailu- ja luontoministeriön nykyisen strategisen kehyksen mukaisesti nämä kohteet on integroitu virallisiin matkailureitteihin perinnematkailun ja tieteellisen suojelun edistämiseksi. Nairobin NMK-kohteisiin kuuluvat myös Nairobin kansallisgalleria ja Karen Blixenin kotimuseo.

Museo on avoinna jokaisena päivänä vuoden ympäri.

## Lähteet
*http://www.museums.or.ke
### Viitteet

## Aiheesta muualla
Žanna Prohorenko

**Žanna Prohorenko** (, *Žanna Trofymivna Proh’orenko*; , *Žanna Trofimovna Prohorenko*; (11. toukokuuta 1940 Pultava, Ukraina, Neuvostoliitto – 1. elokuuta 2011 Moskova, Venäjä) oli ukrainalais-venäläinen näyttelijä, jonka tunnetuimpia rooleja oli pääosa Grigori Tšuhrain elokuvassa *[[Vain neljä päivää]]* (1959). Hänelle myönnettiin Neuvostoliiton kansantaiteilijan arvonimi 1988.

Prohorenko ja perhe asuivat Keski-Ukrainassa, josta he muuttivat Leningradiin. Prohorenko oli kuollessaan 71-vuotias.

## Lähteet

## Aiheesta muualla
*
Franco Squillari

**Franco Squillari** (s. 22. elokuuta 1975 Buenos Aires) on argentiinalainen entinen tennispelaaja. Parhaimmillaan hän oli kaksinpelissä ATP-listan sijalla yksitoista syyskuussa 2000. Urallaan hän voitti kolme ATP-turnausta kaksinpelissä.

Grand Slam -turnauksissa Squillari pääsi parhaimmillaan välieriin Ranskan avoimissa 2000. Välierässä hän hävisi maailmanlistan kolmoselle, Magnus Normanille.

Squillari voitti urallaan kolme ATP-turnausta, joista ensimmäisen vuonna 1999 Münchenissä. Hän voitti saman turnauksen myös seuraavana vuonna. Kolmas turnausvoitto tuli heinäkuussa 2000 niin ikään Saksassa, Stuttgartissa. Squillari oli loppuottelun häviävänä osapuolena kolmesti.

Sydneyn olympialaisissa 2000 Squillari hävisi ensimmäisellä kierroksella Karim Alamille.

Squillari ilmoitti uransa lopettamisesta joulukuussa 2005.

## Turnausvoitot kaksinpelissä

## Lähteet

## Aiheesta muualla
* Franco Squillari ATP:n sivuilla
Barry Rogerson

**Barry Rogerson** (s. 25. heinäkuuta 1936) on brittiläinen anglikaaninen piispa. Hän opiskeli Leedsin yliopistossa ja Wells Theological Collegessa sekä työskenteli pankissa ennen kuin sai pappisvihkimyksen vuonna 1962.

Rogerson toimi vuosina 1979–1985 Wolverhamptonin ensimmäisenä piispana. Hänen seuraajansa oli Christopher John Mayfield. Vuonna 1985 Rogerson seurasi Ernest John Tinsleyta Bristolin piispana, jona hän toimi vuoteen 2002. Hänen seuraajakseen tuli Michael Hill. Eläkkeelle jäätyään hän on avustanut Bathin ja Wellsin piispaa ja toiminut Länsi-Englannin yliopiston kuvernöörinä.
Sergi Gómez

**Sergi Gómez Solà** (s. 28. maaliskuuta 1992 Arenys de Mar, Katalonia, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Espanyolia. Gómez on pelipaikaltaan keskuspuolustaja.

## Seurajoukkueura

Sergi Gómez saapui FC Barcelonan nuorisoakatemiaan ollessaan 14-vuotias. Reservijoukkueessa Barcelona B:ssä hän on pelannut vuodesta 2010 lähtien.

Edustusjoukkuedebyyttinsä Gómez teki 14. elokuuta 2010 Supercopa de Españan ottelussa Sevillaa vastaan Barcelona-valmentaja Josep Guardiolan lepuutettua monia joukkueen vakiopelaajia. Gómez pelasi täydet 90 minuuttia ottelussa, jonka Barcelona hävisi 1–3.

## Maajoukkueura

Sergi Gómez on pelannut Espanjan ikäkausimaajoukkueissa. Hän oli osa Espanjan joukkuetta, joka voitti alle 19-vuotiaiden Euroopan-mestaruuden kesällä 2011.

## Seurajoukkuetilastot

*Päivitetty 17. syyskuuta 2011*

## Saavutukset

**Barcelona**
* Supercopa de España: 2010

**Espanjan alle 19-vuotiaat**

* Euroopan mestaruus: 2011

## Aiheesta muualla
* Sergi Gómezin tilastot Soccerway-sivustolla
Andrei Pavel

**Andrei Pavel** (s. 27. tammikuuta 1974 Constanța) on romanialainen entinen tennispelaaja. Parhaimmillaan hän oli kaksinpelissä ATP-listan sijalla kolmetoista lokakuussa 2004 ja nelinpelissä sijalla 18 huhtikuussa 2007. Urallaan hän voitti kolme ATP-turnausta kaksinpelissä ja kuusi turnausta nelinpelissä. Junioriurallaan hän voitti Ranskan avoimet.

Grand Slam -turnauksissa Pavel pääsi parhaimmillaan puolivälieriin Ranskan avoimissa 2002. Neljännellä kierroksella hän voitti maailmanlistan kolmosen, Tommy Haasin, mutta hävisi puolivälierässä Àlex Corretjalle.

Pavel voitti urallaan kolme ATP-turnausta kaksinpelissä. Näistä ensimmäinen tuli Tokiossa vuonna 1998, toinen St. Pöltenissä 2000 ja kolmas Montrealissa 2001. Pavel oli loppuottelun häviävänä osapuolena kuusi kertaa. Nelinpelissä hän saavutti kuusi turnausvoittoa.

Pavel kilpaili neljissä olympialaisissa. Barcelonassa 1992 hän hävisi kaksinpelin ensimmäisellä kierroksella Carl-Uwe Steebille, Atlantassa 1996 Sergi Brugueralle, Sydneyssä 2000 Magnus Normanille ja Ateenassa 2004 Ivo Karlovićille. Nelinpelissä hän kilpaili Atlantassa, Sydneyssä ja Ateenassa jääden joka kerta avauskierrokselle.

Pavel ilmoitti uransa lopettamisesta 35 vuoden ikäisenä syyskuussa 2009. Hänen viimeiseksi turnauksekseen jäi samalla viikolla pelattu BCR Open Romania. Joulukuussa 2010 hän aloitti naistennispelaaja Jelena Jankovićin valmentajana.

## Turnausvoitot kaksinpelissä

## Lähteet

## Aiheesta muualla

* Andrei Pavel ATP:n sivuilla
John Mackey

**John Mackey** on seuraavien henkilöiden nimi:

* John Mackey, amerikkalaisen jalkapallon pelaaja
* John Mackey, liikemies
* John Mackey, piispa
* John Mackey, säveltäjä
Oriol Romeu

**Oriol Romeu Vidal** (s. 24. syyskuuta 1991 Ulldecona) on espanjalainen jalkapalloilija, pelipaikaltaan puolustava keskikenttäpelaaja. Hän on marraskuusta 2025 edustanut Englannin mestaruussarjassa pelaavaa Southamptonia. Hänen aiempia seurojaan ovat Barcelona, Chelsea, Valencia, Stuttgart ja Girona.

Romeu on tammikuun 14. päivään 2026 mennessä pelannut Espanjan La Ligassa 100 ottelua, Saksan Bundesliigassa 27 ottelua ja Englannin Valioliigassa 239 ottelua. Valioliigassa hän on tehnyt seitsemän maalia ja La Ligassa kaksi maalia.

Romeu on pelannut Espanjan eri nuorisomaajoukkueissa yhteensä noin 40 maaottelua. Hän pelasi alle 20-vuotiaiden MM-kilpailuissa 2009 ja 2011, alle 17-vuotiaiden EM-kilpailuissa 2008 sekä alle 19-vuotiaiden EM-kilpailuissa 2009 ja 2010.

## Lähteet
Derbyn pääkirjasto

**Derbyn pääkirjasto** on englantilaisen Derbyn kaupungin suurin kirjasto, osa kaupunginkirjastoa. Se toimii kaupungin keskustassa punatiilisessä rakennuksessa, joka valmistui vuonna 1879. Rakennuksen on piirtänyt arkkitehti Richard Knill Freeman ja varat sen rakentamiseen lahjoitti panimosuvun perillinen Michael Thomas Bass.

Derbyn ensimmäinen kirjasto Queens Streetillä toimi vuodesta 1811 Wilkinson & Sonin kauppaliikkeessä. Se oli avoinna vain jäsenille, jotka maksoivat neljän guinean liittymismaksun ja yhden guinean vuosimaksun.

Vuonna 1850 astui voimaan asetus, jonka nojalla yli 10&nbsp;000 asukkaan kaupungit saivat kerätä puolen pennin veron ja käyttää sen ilmaisen kirjaston perustamiseen. Kirjastoveron tuloilla ei voinut ostaa kirjoja, vaan ne tuli hankkia muilla keinoin.

Derbyn kirjasto sai suuren osan alkuperäisistä kokoelmistaan vuonna 1857, kun kaupungissa 1700-luvun puolivälistä alkaen toiminut Derby Philosophical Society lakkautettiin ja yhdistettiin Derbyn kaupunginmuseoon. Seura lahjoitti museolle neljäntuhannen niteen kirjaston ja laajan kokoelman ”matemaattisia ja luonnontieteellisiä laitteita, näytteitä ja fossiileita”.

Nykyisin kirjastossa on englanninkielisten kirjojen lisäksi materiaalia pandžabin, urdun, hindin, gudžaratin, bengalin, puolan, kiinan, ranskan, saksan, italian, espanjan, albanian, arabian, farsin, kurdin, paštun, venäjän ja somalin kielillä. Kirjastossa on lehtiä, äänikirjoja ja monenlaisia apuvälineitä ja tietokonelaitteita. Osa palveluista on maksullisia.

## Lähteet
Stephan Ackermann

**Stephan Ackermann** (s. 20. maaliskuuta 1963 Mayen) on saksalainen roomalaiskatolinen piispa. Hänet vihki Trierin hiippakunnan papiksi Georg Moser 10. lokakuuta 1987. Hänet nimitettiin Trierin vihkipiispaksi ja Sozopolis in Haemimonton titulaaripiispaksi 14. maaliskuuta 2006. Piispaksi vihkiminen seurasi 14. toukokuuta. Pääkonsekraattorina toimi Reinhard Marx, jota avustivat Felix Genn ja Leo Schwarz.

Ackermann sai 8. huhtikuuta 2009 nimityksen Trierin piispaksi, ja hänet asetettiin virkaan 24. toukokuuta.

## Lähteet
Antonio Arregui Yarza

**Antonio Arregui Yarza** (3. kesäkuuta 1939 Oñati, Espanja – 5. helmikuuta 2026 Guayaquil, Ecuador) oli Ecuadorissa toiminut roomalaiskatolinen arkkipiispa. Hänet vihittiin Opus Dein papiksi 13. maaliskuuta 1964. Hänet nimitettiin 4. tammikuuta 1990 Quiton arkkihiippakunnan vihkipiispaksi ja Auzegeran titulaaripiispaksi. Piispaksi vihkiminen seurasi 22. helmikuuta. Pääkonsekraattorina toimi Antonio José González Zumárraga, jota avustivat Juan Ignacio Larrea Holguín ja José Mario Ruiz Navas.

Arregui Yarza sai 25. heinäkuuta 1995 nimityksen Ibarran piispaksi ja 7. toukokuuta 2003 Guayaquilin arkkipiispaksi.

## Lähteet
Harbinin teknillinen instituutti

**Harbinin teknillinen instituutti** (yksinkertaistetut merkit: 哈尔滨工业大学; perinteiset merkit: 哈爾濱工業大學; pinyin: Hāěrbīn Gōngyè Dàxué; , lyhennys HIT) on luonnontieteitä ja tekniikkaa painottava yliopisto Kiinan kansantasavallassa. Yliopiston pääkampus sijaitsee Heilongjiangin maakunnan Harbinissa. Lisäksi HIT:llä on kampukset Weihai ja Shenzhenissä.

## Historiaa
HIT perustettiin alkujaan vuonna 1920 Harbinin kiinalais-venäläiseksi teollisuuden oppilaitokseksi. 1950-luvulla se oli toinen Neuvostoliiton kahdesta malliyliopistosta Kiinassa ja ainoa Kiinan kuudesta keskeisestä yliopistosta, joka sijaitsi Pekingin ulkopuolella.  Pitkä yhteistyö Neuvostoliiton kanssa näkyy myös yliopiston päärakennuksessa, jonka ulkoasu muistuttaa Moskovan valtionyliopiston päärakennusta.

Harbinin teknillinen instituutti on kuulunut Kiinan valtiohallinnon suosimien yliopistojen joukkoon vuosikymmeniä. Vuonna 1984 se valittiin viidentoista hallituksen suosiman yliopiston joukkoon, vuonna 1996 osaksi Projekti 211:ksi kutsuttua tukiohjelmaa ja vuonna 1999 mukaan vastaavaan Projekti 985:een. Se on yksi vuonna 2009 valitun C9-liigan yliopistoista, joiden kehittämiseen maailmanluokan yliopistoiksi Kiinan valtiovalta on panostanut huomattavasti.

## Sijoitus kansainvälisisissä yliopistovertailuissa
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli yliopiston jaettuun sijaluokkaan 151–200 maailmassa. Se oli vertailussa 7.–9. arvostetuin yliopisto maassaan.

## Opiskelijat ja henkilökunta
Vuonna 2017 alempaa korkeakoulututkintoa opiskeli Harbinin kampuksella 16&nbsp;199 ja maisteri- tai tohtoritutkintoa 13&nbsp;196 (7&nbsp;999 M.A./M.Sc.- ja 5&nbsp;197 Ph.D.-opiskelijaa).
 Weihain kampuksella vastaavat opiskelijamäärät olivat 10&nbsp;620 ja 412 sekä Shenzhenin kampuksella 375 ja 2&nbsp;776. Henkilökunnasta päätyöpaikka oli Harbinissa 5&nbsp;389, Weihaissa 854 ja Shenzhenissä 586 ihmisellä.

## Lähteet

## Aiheesta muualla

*Yliopiston sivusto   (hit.edu.cn)
*Weihain kampus   (hitwh.edu.cn)
*Shenzhenin kampus  
*Harbin Institute of Technology (Category/ Internaltional Cyber Policy Center : Very high risk)   (aspi.org.au)
Oier Olazábal

**Oier Olazábal Paredes**, yleensä vain **Oier** (s. 14. syyskuuta 1989 Irun, Baskimaa, Espanja), on espanjalainen jalkapallomaalivahti, joka edustaa Espanjan Primera Divisiónissa pelaavaa Levantea.

## Ura

Oier siirtyi Barcelonan junioriakatemiaan 16-vuotiaana pelattuaan sitä ennen paikallisessa Real Unión -joukkueessa. Ensimmäisen ottelunsa Barcelonan edustusjoukkueessa hän pelasi 2. tammikuuta 2008 2–2-tasatulokseen päättyneessä Copa del Reyn ottelussa Alcoyanoa vastaan. Ensimmäisen liigaottelunsa edustuksen mukana Oier pelasi 17. toukokuuta 2009, kun liigamestaruuden jo varmistanut Barça lepuutti parhaita pelaajiaan Mestarien liigan loppuottelun takia. Vierasottelu Mallorcalla päättyi Barcelonan 1–2-tappioon.

Oier oli Barcelonan kokoonpanossa vaihtomiehenä, kun joukkue voitti kauden 2010–2011 Mestarien liigan loppuottelussa Manchester Unitedin maalein 2–0.

Oier on pelannut yhden alle 19-vuotiaiden maaottelun Espanjan paidassa.

## Seurajoukkuetilastot

*Päivitetty 7. elokuuta 2011*

## Saavutukset
;Barcelona
* Primera División: 2009
* Mestarien liiga: 2011
Patrick Ebosele Ekpu

**Patrick Ebosele Ekpu** (26. lokakuuta 1931 – 6. elokuuta 2024) oli nigerialainen roomalaiskatolinen arkkipiispa. Hänet vihittiin papiksi Benin Cityn hiippakuntaan 7. heinäkuuta 1963 ja nimitettiin Benin Cityn koadjuuttoripiispaksi sekä Castabalan titulaaripiispaksi 5. kesäkuuta 1971. Piispaksi vihkiminen seurasi 21. marraskuuta. Pääkonsekraattorina toimi Amelio Poggi, jota avustivat Patrick Joseph Kelly ja Alexius Obabu Makozi.

Ekpusta tuli Benin Cityn piispa 5. heinäkuuta 1973. Hiippakunta korotettiin arkkihiippakunnaksi 26. maaliskuuta 1994, ja Ekpu jatkoi sen arkkipiispana, kunnes jäi eläkkeelle 21. marraskuuta 2006.

## Lähteet
Alexius Obabu Makozi

**Alexius Obabu Makozi** (15. helmikuuta 1932 – 16. tammikuuta 2016) on nigerialainen roomalaiskatolinen piispa. Hänet vihittiin Lokojan hiippakunnan papiksi 8. joulukuuta 1961. Hänet nimitettiin 20. helmikuuta 1971 Lokojan vihkipiispaksi ja Fallaban titulaaripiispaksi; piispaksi vihkiminen seurasi 30. toukokuuta. Pääkonsekraattorina toimi John Kwao Amuzu Aggey, jota avustivat Auguste Delisle ja Dominic Ignatius Ekandem.

Makozi sai 30. heinäkuuta 1972 nimityksen Lokojan ja 31. elokuuta 1991 Port Harcourtin piispaksi. Hän jäi eläkkeelle 4. toukokuuta 2009.

## Lähteet
Myles McKeon

**Myles McKeon** (3. huhtikuuta 1919 Drummin – 2. toukokuuta 2016) oli irlantilaissyntyinen, Australiassa toiminut roomalaiskatolinen piispa. Hänet vihki papiksi Perthin arkkihiippakunnassa Henry Vincent Marshall 22. kesäkuuta 1947. Hänet nimitettiin 23. toukokuuta 1962 Perthin vihkipiispaksi ja Antipyrgoksen titulaaripiispaksi. Piispaksi vihkiminen seurasi 12. syyskuuta. Pääkonsekraattorina toimi Lancelot John Goody, jota avustivat John Jobst ja Francis Xavier Thomas.

McKeon osallistui Vatikaanin toiseen kirkolliskokoukseen. Hänet nimitettiin 6. maaliskuuta 1969 Bunburyn hiippakunnan piispaksi, jona hän toimi, kunnes erosi 18. helmikuuta 1982.

## Lähteet
Maxthon

**Maxthon** on Kiinassa kehitetty ja siellä ylläpidettävä verkkoselain, joka käyttää selainmoottorinaan Internet Explorerista tutun Tridentin ohella myös WebKit:iä. WebKitiä käyttävät sekä Google Chrome että Applen Safari.

Maxthon oli aiemmin en-wikin mukaan MyIE2.

Yhdysvaltalaisen PC Magazinen selaimesta loppukesällä 2016 antama yleisarvosana oli 3/5. Ohjelmiston arvioitiin sisältävän runsaasti selaamista helpottavia ominaisuuksia. Tuote synkronisoi esimerkiksi linkkejä ja salasanoja pilvipalvelujen avulla ja torjuu mainoksia. Toisaalta selaimen todettiin olevan kankeampi (joustamattomampi) kuin monet kilpailijansa ja testissä se osoittautui hitaaksi. Myös selaimen tietoturvaa pidettiin puutteellisena. Aiemmin kesällä 2016 oli raportoitu selaimen lähettävän myös luottamuksellisia käyttäjätietoja Pekingiin.
 
## Käyttöliittymä
Selaimen ulkoasu muistuttaa Chrome-selainta.
Selainasetuksissa on valinnaisena suomen kieli.
Samat pikanäppäimet toimivat uudelle välilehdelle (Ctrl T) ja kokoruutunäytölle (F11) kuin esimerkiksi Chromella.
Peruskokoonpanossa on mukana selainruutu- ja ikkunakuvien editointityökalu.
Vakiona on myös työkalu **Ad Hunter**, jolla voidaan estää mainosten tai muun ei-toivotun sisällön latautuminen.

## HTML5-kuvauskielen yhteensopivuus
HTML5-testissä saadaan työpöytäohjelmissa korkein tulos 476/max 500 mahdollisesta Maxthon 4-selaimelle.

Eräs vaihtoehto Microsoftin omalle IE-selaimelle on Maxthon, joka esitetään BrowserChoice.eu'n verkkosivulla Euroopan komission joulukuussa 2009 tekemän kilpailulakipäätöksen mukaisesti.

Version 3.4.5 asennustiedoston vaatima levytilakoko on noin 24 Mt. Asennettuna ohjelma tarvitsee noin 70 Mt levytilaa. Selainydintä voi vaihtaa pikavalikolla Lunascape Orion:in tapaan. Lunascape Orion 6 on kolmiytiminen selain.

## Lähteet

## Aiheesta muualla
* Maxthon.com kotisivu
* Jon Fingas (18.7.2016) Maxthon browser reportedly collects sensitive data without asking  (engadget.com)
* CNET Download.com-arviointi ohjelmasta
* BrowserChoice.eu  
* BrowserChoice.eu
Rodrigo Ríos Lozano

**Rodrigo Ríos Lozano** eli **Rodri** (s. 6. kesäkuuta 1990 Soria, Kastilia ja León, Espanja), on espanjalainen jalkapalloilija, joka edustaa Englannin mestaruussarjassa pelaavaa Bristol Cityä. Rodri on pelipaikaltaan hyökkääjä. Hän on Espanjan ja Englannin lisäksi pelannut Saksassa.

Rodri pelasi ensimmäiset minuuttinsa Espanjan pääsarjassa kevätkaudella 2010 Sevillan joukkueessa. Hän on pelannut pääsarjassa myös Real Zaragozan ja Almerían joukkueissa mutta suurimman osan urastaan hän on viettänyt Espanjan kakkostasolla.

Rodri on pelannut kaksi ottelua ja tehnyt yhden maalin Espanjan alle 21-vuotiaiden maajoukkueessa.

## Lähteet
* 
* 
* 

### Viitteet
Nanjingin kirjasto

**Nanjingin kirjasto** () on Kiinan kolmanneksi suurin kirjasto. Kirjastossa on yli kahdeksan miljoonaa kirjaa, joista 1,6 miljoonaa on antiikkisia kirjoja, muun muassa buddhalaisia vanhoja kirjoituksia. Nanjingin kirjasto oli aiemmin maan keskuskirjasto.* Vanhimmat kirjat ovat Tang- ja Ming-dynastioiden ajoilta. Kirjasto on perustettu 1907, jolloin myös alkuperäinen kirjasto rakennettiin. 
Kirjasto sijaitsee Nanjingin kaupungissa Kiinan kansantasavallassa.

## Lähteet

## Aiheesta muualla
Vetohiihto talviolympialaisissa 1928

**[[Vetohiihto]]** järjestettiin näytöslajina **[[talviolympialaiset 1928|vuoden 1928 talviolympialaisissa]]** 12. helmikuuta Sankt Moritzissa, Sveitsissä. Tapahtumia oli vain yksi, johon osallistui kolme kilpailijaa Sveitsistä. Tämä oli ensimmäinen ja toistaiseksi viimeinen kerta kun laji oli mukana olympialaisten ohjelmassa. Vetohiihto pidettiin jäätyneen järven päällä. Hevosilla ei ollut ratsastajaa, eikä kilpailussa ollut hyppyjä. Kilpailijat kilpailivat yhtäaikaisesti.

## Tulokset

## Lähteet
Belén Gopegui

**Belén Gopegui** (s. 1963) on espanjalainen kirjailija. Hänen esikoisteoksensa *La escala de los mapas* ilmestyi vuonna 1993, ja se on ilmestynyt suomeksi nimellä *Aukko kartalla*. Teos sai merkittäviä palkintoja ja huomiota Espanjassa, ja kirjallisuuskriitikot ovat nähneet Gopeguin yhtenä merkittävimmistä uuden sukupolven espanjalaisista kirjailijoista.

## Teokset
**Aukko kartalla* (*La escala de los mapas*, 1993) suom. Tarja Roinila. Andalusialainen koira, 1996.
**La conquista del aire*. Anagrama, 1998.
**Lo real*. Anagrama, 2001.
**El lado frío de la almohada*. Anagrama, 2004.
**El padre de Blancanieves*. Anagrama, 2007.
**Deseo de ser punk*. Anagrama, 2009.
**Acceso no autorizado*. Mondadori, 2011.

## Lähteet

## Aiheesta muualla
* 
*
Pseudokoliiniesteraasi

**Pseudokoliiniesteraasi** eli **butyryylikoliiniesteraasi** on koliiniesteraaseihin kuuluvia entsyymi. Sitä esiintyy plasmassa ja syntetisoituu merkittävimmin maksassa.

## Lähteet

## Aiheesta muualla
* MeSH: Butyryylikoliiniesteraasi
The Merciless

**The Merciless** on norjalaisen black/thrash metalli -yhtye Aura Noirin vuonna 2004 julkaistu albumi. Albumilla vierailee Darkthrone ja Carpathian Forest -yhtyeiden jäseniä.

## Kappaleet
#
#
#
#
#
#
#
#

## Kokoonpano
* Aggressor – basso, rummut, kitara, laulu
* Apollyon – basso, rummut, kitara, laulu
* Blasphemer – kitara

**Vierailevat muusikot**
* Fenriz (Darkthrone) – laulu kappaleessa "Upon the Dark Throne"
* Nattefrost (Carpathian Forest) – laulu kappaleessa "Funeral Thrash"

## Aiheesta muualla
* 
* The Merciless discogs.com -sivustolla

## Arvostelut
* Imperiumi: 9-/10
* Soundi: 

## Lähteet
Contra (videopeli)

**Contra** (, tunnetaan myös nimillä *Gryzor* ja *Probotector*) on Konamin kehittämä ja julkaisema shoot 'em up. Peli julkaistiin vuonna  kolikkopelinä ja Nintendo Entertainment Systemille vuonna 1988 sekä useille muille alustoille tämän jälkeen. 

## Pelaaminen

Pelaajan tehtävä on ohjata toista aseistautunutta armeijan komentajaa, Billiä tai Lanceä, riippuen pelimoodista. Lancellä voi pelata vain kaksinpelimoodissa. Heidän tehtävänään on tuhota Red Falcon -niminen organisaatio, joka aikoo valloittaa maailman. Pelaaja voi ampua aseellaan eri ilmansuuntiin, myös hypätessään ja ollessaan maassa.

Pelin nimi on peräisin nicaragualaisista Contra-sisseistä. Nimi on japaniksi kirjoitettu atejilla, eli kanjilla, joka on tarkoitettu enemmän lausumista kuin merkitystä varten. Peli on saanut inspiraationsa 1980-luvun toimintaelokuvista kuten *[[Taistelija|Rambo – taistelija]]*, *[[Predator – saalistaja]]* ja *[[Aliens – paluu]]*.

Sivustakuvattujen kenttien ohella pelissä on myös muutama kenttä, joissa ammutaan ensimmäisestä persoonasta esteiden takaa. 

Peli käytti näytön vieritystä lukuun ottamatta MSX-versiota, joka liikkui näyttö kerrallaan. MSX-versio oli vain yksin pelattava ilman yhteistyöpeliä.

Peliä on sanottu hyväksi muun muassa haastavien vastustajien ja ympäristön vaarojen vuoksi. Pelissä voi myös aiheuttaa harmia kanssapelaajalle eri tavoilla.

## Juoni
Pelin alussa salaperäinen meteoriitti on törmännyt Maahan. Kaksi sotilasta nimeltä Bill Rizer ja Lance Bean lähetetään tutkimaan. He löytävät muukalaisia, joita johtaa Red Falcon -organisaatio tavoitteenaan laajentaa vaikutusvaltaansa ja hallita maailmaa. 

## Vastaanotto ja merkitys

*[[Nintendo Power]]* -lehti äänesti Contran seitsemänneksi parhaaksi NES-peliksi.

Peli esiintyy useilla parhaimpina pidettyjen videopelien luetteloissa. Se tunnetaan myös yhtenä parhaimmista yhteistyöpeleistä ja yhtenä vaikeimmista peleistä läpäistä.

Peli myös teki Konami-koodin tunnetuksi.

## Lähteet

## Aiheesta muualla
* 
* 
* 
* 
* 
* Gryzor  spectrumcomputing.co.uk
*https://contra.fandom.com/wiki/Contra_(video_game)
Proklooriperatsiini

**Proklooriperatsiini** on fentiatsiinijohdannaisiin kuuluva perinteinen eli ensimmäisen polven psykoosilääke. Sitä määrätään myös ohi virallisen käyttötarkoituksen pahoinvoinnin ja oksentelun ehkäisyyn sekä migreeniin. Etenkin nuorilla henkilöillä lääke voi aiheuttaa vaikeita liikehäiriöitä jo lääkityksen alkuvaiheessa.

Proklooriperatsiinin valmisteniminä ovat *Depafen*, *Klometil* ja *Stemetil*, joista viimeisin on PF2011:n mukaan käytössä edelleen. Lääkettä on saatavana tabletteina. Annosvahvuus on 5 mg/tabletti.

Aiemmin proklooriperatsiinia annosteltiin paitsi suun kautta, myös pistoksena lihakseen sekä puikkona peräsuoleen.

Proklooriperatsiinin aiheuttamat sivuvaikutukset ovat ensimmäisen polven psykoosilääkkeille tyypillisiä: viiveellä ilmenevä liikehäiriö eli tardiivi dyskinesia, sydän- ja verisuonimuutokset (matalan verenpaineen aiheuttama huimaus seisomaan noustessa, QT-ajan pidentymä sydämen lyöntirytmissä) sekä pahanlaatuinen neuroleptioireyhtymä ja ekstrapyramidaalioireet.

## Lähteet

*Tuomi-Alfering-Olli: *Lääkkeet ja niiden käyttö*, SHKS-WSOY, 1977 Porvoo  (s. 186 ja 209)
### Viitteet

## Aiheesta muualla
*PubChem: Prochlorperazine 
*DrugBank: Prochlorperazine 
*Kyoto Encyclopedia of Genes and Genomes (KEGG): Prochlorperazine 
*ChemBlink: Prochlorperazine
William A. Seiter

**William A. Seiter** (10. kesäkuuta 1892 New York, New York – 26. heinäkuuta 1964 Beverly Hills, Kalifornia) oli yhdysvaltalainen elokuvaohjaaja. Hän aloitti uransa elokuvien parissa näyttelemällä pieniä rooleja Keystone-studioilla ja siirtyi elokuvaohjaajaksi vuonna 1918. Seiterin ohjaustöihin kuuluvat muun muassa *[[Jazzikuningatar]]* (1929) ja *[[Päivänpaisteisia pässinpäitä]]* (1933). Seiterin ensimmäinen aviopuoliso oli näyttelijä Laura La Plante ja toinen Marian Nixon, joka myös oli näyttelijä. Seiter jäi eläkkeelle 1954. Hän on saanut tähden Hollywood Walk of Famelle.

## Lähteet
Ströömi

**Ströömi** on salmi Kustavissa, joka erottaa Kivimaan ja Vartsalan saaret toisistaan. Ströömin salmessa liikennöi Vartsalan lossi. Ströömi on kuvattuna Kustavin vaakunassa.

## Lähteet
Mieletön raivo

**Mieletön raivo** () on vuonna 1982 ensi-iltansa saanut yhdysvaltalainen toimintakauhuelokuva. Elokuvan on ohjannut Michael Miller ja käsikirjoittanut Joseph Fraley. Pääosassa esiintyy Chuck Norris.

## Juoni

Pienen texasilaiskylän sheriffi Dan Stevens saa tarkistettavakseen erään talon, jossa on kerrottu olevan häiriköintiä. Tilanne osoittautuu vakavaksi, kun paikalla Stevens huomaa erään ruumiin ja murhaajan olevan vielä talossa. Hän onnistuu pidättämään murhaajan, joka kuitenkin yrittää paeta poliisiautosta ja joutuu ammutuksi. Murhaaja viedään sairaalaan, jossa kolme lääkäriä koettavat saada hänet pysymään hengissä. Tohtori Spires päättää lopulta käyttää kehittämäänsä ruisketta, jolla tappajasta tulee haavoittumaton. Heidän tietämättään tappaja pakenee sairaalasta ja päätyy tappamaan kaikki kolme lääkäriä yksitellen. Stevensin tehtäväksi jää lopulta pysäyttää murhaaja.

## Rooleissa

## Arvioita
*[[Video-opas|Video-oppaassa]]* vuodelta 1994 Sam Inkinen kuvaili *Mieletöntä raivoa* häkellyttävän heikoksi antoi sille tähtien sijasta pommin, mikä vastaa sanallista arviota ”täysin kelvoton tekele”.

## Lähteet

## Aiheesta muualla

*Leffatykin arvostelu
Riian rautatieasema

**Riian rautatieasema** eli **Riian keskus(rautatie)asema** () on Latvian pääkaupunki Riiassa sijaitseva matkustajaliikenteen rautatieasema. Asema on Latvian rautateiden (Latvijas dzelzceļš, LDz) henkilöliikenteen keskeisin asema. 

Riian rautatieasemalta liikennöi niin paikallis- kuin kaukojuniakin.

## Keskeisimmät kaukojunien reitit Riiasta

* länsilounaaseen (Jelgava–Liepāja)
* koilliseen (Sigulda–Valmiera–Valga eli Viron Valka)
* itään (Plavinas–Krustpils), josta jatko edelleen itään (Rēzekne–Zilupe) tai itäkaakkoon (Daugavpils). Tätä rataa kulkee junia Venäjälle Pietariin tai Moskovaan. Lisäksi Daugavpilsistä on yhteys Liettuan Vilnaan. Kesäkaudella 2011 Daugavpilsin kautta pääsee useasti viikossa myös Valko-Venäjän pääkaupunkiin reittiä Polatsk–Maladzetšna–Minsk

Riika on eräs Baltian maiden rataverkkoja yhdistämään ja nopeuttamaan pyrkivän Rail Baltica -ratahankkeen keskeisimpiä asemia.

## Lähteet

## Aiheesta muualla

* Liettuan rautateiden reittihaku  (litrail.lt)
* Aikatauluhaku: Riian asemalle saapuvat ja lähtevät kaukojunat  (poezda.net)
* Baltian  rataverkon kartta 
* Latvian rataverkon kartta ja kattava interaktiivinen kuvagalleria rataosuuksia klikkaamalla  (railwayz.info)
Aouzoun kaistale

**Aouzoun kaistale** (arab. قطاع أوزو‎ *(Qiṭāʿ Awzū)*, ransk. *Bande d'Aozou*) oli noin 100 km:n levyinen kiistelty alue Libyan ja Tšadin rajalla. Sen on uskottu sisältävän huomattavia uraaniesiintymiä. Aouzou (Aozou) on paikkakunta Tibestivuoristossa alueen länsiosassa.

Vuonna 1935 solmitussa Lavalin–Mussolinin sopimuksessa Ranska lupasi luovuttaa Italialle vuoden 1899 rajalinjan eteläpuolella sijainneen alueen, joka aikaisemmin oli kuulunut osmanien valtakuntaan. Maiden parlamentit hyväksyivät sopimuksen, mutta sen lopullinen ratifiointi jäi suorittamatta ja nykyisen rajan suuntainen Aouzoun kaistale säilyi Ranskan hallinnassa.
Rajalinja vahvistettiin Libyan itsenäistymisen (1951) jälkeen Ranskan ja Libyan välistä ystävyyssopimusta solmittaessa vuonna 1955.

Sopimuksesta huolimatta Libya vaati Aouzoun kaistaletta yhä itselleen. Muammar Qaddafin armeija valtasi sen vuonna 1973. Tšadin joukot pakottivat libyalaiset vetäytymään vuonna 1987, ja vuoden 1989 rauhansopimuksessa maat päättivät ratkaista konfliktin rauhanomaisin keinoin. Vuonna 1994 Haagin kansainvälinen tuomioistuin tunnusti Tšadin vaatimusten mukaisen vuoden 1955 rajalinjan, joka käytännössä on ollut voimassa jo vuodesta 1919 lähtien.

## Lähteet
Raivaajat (elokuva)

**Raivaajat** () on Jan Troellin vuonna 1972 valmistunut elokuva. Vilhelm Mobergin teoksiin perustuva, siirtolaistarinaan keskittyvä elokuva on jatko-osa vuonna 1971 ensi-iltansa saaneelle *[[Maastamuuttajat (elokuva)|Maastamuuttajat]]*-elokuvalle. Elokuva oli vuonna 1973 ehdolla parhaan vieraskielisen elokuvan Oscar-palkinnon saajaksi, ja samana vuonna se sai muun muassa Golden Globe ja Jussi-palkinnot.

## Lähteet
Carl-Erik af Geijerstam

**Carl-Erik af Geijerstam** (11. helmikuuta 1914 Skövde, Ruotsi – 2. syyskuuta 2007 Uppsala, Ruotsi) oli ruotsalainen runoilija, esseisti ja kääntäjä. Hän syntyi Västmanlandissa mutta asui aikuisen ikänsä Uppsalassa. Hän otti osaa talvisotaan vapaaehtoisena.

## Bibliografia
* *Väktare vid spannet* (1936)
* *Kantat vid Västermanlands-Dala nations 300-årsjubileum* (1939)
* *Bortom ordens skyar* (1941)
* *Bindemedel* (1950)
* *Det personliga experimentet. Studier i Vilhelm Ekelunds aforismer* (1963)
* *Uppenbar hemlighet* (1967)
* *Genomfärd* (1972)
* *Jägershus och dess ägare 1924–1971* (1973)
* *Varseblivet. Essäer och småprosa* (1975)
* *Ur fromma intet* (1976)
* *Öppenheter* (1981)
* *Färdsätt* (1983)
* *Livsmodets poesi* (1985)
* *Strimmor av vanlighet* (1985)
* *Vid ytan* (1986)
* *Befintlighet i dagen* (1987)
* *Signaler ur ett okänt* (1988)
* *Författare i Bror Hjorths hus* (1989)
* *Återfunnet* (1990)
* *Mellanrum* (1991)
* *Tankemöten* (1992)
* *Meddelanden från sinnevärlden* (1994)
* *Röster i drömmen och andra essäer* (1996)
* *Dag för dag* (2000)
* *Uppflog och fästen* (2002)

## Lähteet

## Kirjallisuutta
*
Karamanlit

**Karamanli** (myös *Qaramanli*) oli turkkilaisperäinen suku, joka hallitsi Libyaa vuosina 1711–1835.

Karamanin kaupungista peräisin oleva suku oli ilmeisesti saapunut Libyaan ensimmäisten janitsaarien mukana 1500-luvun lopulla. Dynastian perustaja Ahmed Karamanli otti vallan Tripolissa vuonna 1711, alisti Kyrenaikan ja Fezzanin vuosina 1713–1716 ja perusti valtion, joka oli vain muodollisesti Turkin sulttaanin alainen. Ahmedin kuoltua vuonna 1745 vallan peri hänen poikansa Muhammad, jota seurasivat Ali I vuonna 1754 ja Jusuf vuonna 1795.

Karamanlien talous perustui kansainväliseen kauppaan ja merirosvoukseen. Monet valtiot maksoivat heille veroa vastineeksi vapaasta merenkulusta. Ali I:n aikana maa ajautui sisällissotaan, ja vuosina 1793–1795 se oli algerialaisten miehittämä. Jusuf Karamanli alisti sisämaan heimot, uhmasi turkkilaisten ja brittien laivastoja ja tuki Napoleonia vuoden 1799 Egyptin sodassa. Vuosina 1801–1805 hän kävi tappiollisen sodan Yhdysvaltoja vastaan.

Napoleonin sotien jälkeen Euroopan suurvallat tekivät lopun barbareskivaltioiden merirosvouksesta. Ulkomailta saatujen tulojen loppuminen aiheutti talouskriisin, joka pakotti karamanlit nostamaan maan sisäisiä veroja ja tullimaksuja. Brittien ja ranskalaisten myöntämien lainojen takaisin maksua varten säädetty ylimääräinen vero johti laajaan kapinaan, jonka seurauksena Jusuf luovutti vallan pojalleen Ali II:lle vuonna 1832. Turkin laivasto palautti osmanien vallan Libyassa vuonna 1835, ja suvun viimeinen hallitsija karkotettiin Istanbuliin.

## Lähteet
Kirka (vuoden 1969 albumi)

**Kirka** on suomalaislaulaja Kirkan toinen albumi vuodelta 1969. Se koostuu hänen 1960-luvun lopun suurimmista hittisingleistä ja muista käännöskappaleista, jotka kaikki on suomentanut Pertti Reponen.

Neljä albumin kappaleista soi Jörn Donnerin eroottisessa komediassa *[[Sixtynine 69]]*, johon niiden kirjoittaja, ruotsalainen Claes af Geijerstam teki muutakin musiikkia. Laulut julkaistiin myös Kirkan EP-levynä (Scandia SEP 238).

## Kappaleet
**A-puoli**
# 
# 
# 
# 
# 
# 
# 
# 

**B-puoli**
# 
# 
# 
# 
# 
# 
# 
# 
# 

## Lähteet
Dongola (muinainen kaupunki)

**Dongola** on muinainen kaupunki Niilin itärannalla nykyisessä Sudanissa. Erotuksena 1800-luvun alussa perustetusta uudesta Dongolan kaupungista siitä käytetään nimitystä ”Vanha Dongola”.

Dongola oli samannimisen Nubian alueen, keskiaikaisen Mukurran kuningaskunnan ja sitä seuranneen Dongolan muslimiruhtinaskunnan pääkaupunki. Dongolan ruhtinaskunta oli 1500-luvulta 1800-luvun alkuun saakka Sennarin vasallivaltio. Egyptiläiset valtasivat alueen vuonna 1820.

Kaupunki mainitaan ensimmäisen kerran 600-luvulla. 900–1200-luvuilla se oli kaupan ja käsityöammattien keskus, jossa asui kymmeniä tuhansia ihmisiä. Dongolasta on säilynyt linnoituksen, freskoin koristeltujen kirkkojen ja asuintalojen jäännöksiä. Puolalainen arkeologiryhmä jatkaa lähellä sijainneen pyhän kolminaisuuden luostarin kaivauksia.

## Lähteet

## Aiheesta muualla
Dongola

**Dongola** tarkoittaa seuraavia asioita:

* Dongola, muinainen kaupunki nykyisessä Sudanissa
* Dongola, nykyinen kaupunki Sudanissa
* andaandi eli dongola, Sudanissa puhuttu nubialainen kieli.
Virungavuoret

**Virungavuoret** ovat vuorijono Afrikassa, Ruandan, Ugandan ja Kongon demokraattisen tasavallan rajalla. Vuoristo koostuu kahdeksasta sammuneesta, ehkä lepäävästä tulivuoresta, joista 4&nbsp;507 metrin korkuinen Karisimbi on korkein. Viimeinen purkaus on tapahtunut vuonna 8050 eaa. 

Virunga kuuluu Unescon maailmanperintöluetteloon. Siellä on Virungan kansallispuisto, joka kattaa 790&nbsp;000 hehtaaria. Se rajoittuu Ugandan Rwenzorivuorten kansallispuistoon, jonka pinta-ala on 99&nbsp;600 hehtaaria, Ruandan Parc National des Volcansiin, jonka pinta-ala on 15&nbsp;000 hehtaaria, ja sivuaa muutamia kilometrejä Ugandan Mgahingan kansallispuistoa, jonka laajuus on 2&nbsp;900 hehtaaria.

Täällä elää 86 nisäkäslajia. Suurimpia niistä ovat vuorigorilla (*Gorilla beringei beringei*), kafferipuhveli (*Syncerus caffer*), kirjoantilooppi (*Tragelaphus scriptus*) ja afrikannorsu (*Loxondata africana*). Alueella eläviä apinalajeja ovat kultamarakatti (*Cercopithecus kandti*) ja sinimarakatti (*Cercopithecus mitis*).

## Lähteet

## Aiheesta muualla
Nokia C6

**Nokia C6** voi tarkoittaa seuraavia:

*Nokia C6-00, Symbian S60 5th Edition -käyttöjärjestelmällä toimiva älypuhelin
*Nokia C6-01, Symbian^3-käyttöjärjestelmällä toimiva älypuhelin.
Koiravaljakkoajo talviolympialaisissa 1932

**[[Valjakkourheilu|Koiravaljakkoajo]]** järjestettiin näytöslajina **[[talviolympialaiset 1932|vuoden 1932 talviolympialaisissa]]** 6. – 7. helmikuuta Lake Placidissa, Yhdysvalloissa. Tapahtumia oli vain yksi, johon osallistui viisi urheilijaa Kanadasta ja seitsemän urheilijaa Yhdysvalloista. Kilpailu toteutettiin New England Sled Dog Clubin säännöillä. Kilpailussa käytiin kaksi erää, joista kummankin aika laskettiin yhteen. Lyhimmän ajan saanut voitti kilpailun. Reittinä oli 40,5 km pitkä rata. Valjakkoa kohden piti olla kuusi koiraa. Tämä oli ensimmäinen ja toistaiseksi ainoa kerta kun koiravaljakkoajo oli mukana olympialaisten ohjelmassa. Eva Seeley oli ainoa nainen, joka osallistui kilpailuun.

## Tulokset

## Lähteet
*Offical Record of the Winter Games of the III Olympiad Lake Placid, 1932 (cover) , sivut 250–254
Dongola (Sudanin kaupunki)

**Dongola** (myös *Dunqula*) on kaupunki Sudanissa Niilin länsirannalla. Se on maan pohjoisen osavaltion keskus. Erotuksena muinaisesta Dongolasta kaupungista käytetään nimitystä ”Uusi Dongola”. Asukkaita on 13&nbsp;500 henkeä (vuonna 2010).

Uusi Dongola on perustettu 1800-luvun alussa. Sieltä oli kotoisin Sudanin uskonnollinen ja poliittinen johtaja Muhammad Ahmad al-Mahdi. Asukkaat ovat nubialaisia ja šaqija-arabeja. Kaupungista on maantieyhteydet Khartumiin ja Wadi Halfaan.

## Lähteet
Otto Huhtanen

**Otto Huhtanen** (12. kesäkuuta 1891 Säiniö, Viipurin mlk. – 17. joulukuuta 1978 Riihimäki) oli suomalainen vapaapainija ja kreikkalais-roomalaisen tyylin painija. Hän voitti vapaapainissa ammattilaisten maailmanmestaruuden Saksassa vuonna 1921. Hänen lempinimensä oli "Kannaksen Karhu". Huhtanen saavutti kreikkalais-roomalaisen tyylin amatööripainissa sarjan yli 82,5 kg SM-pronssia vuonna 1917 Helsingin Atleettiklubin edustajana. Huhtanen on haudattu Lappeenrantaan, Lepolan hautausmaalle.

## Lähteet
Elämä pieninä palasina

**Elämä pieninä palasina** on Maukka Perusjätkän tupla-albumi, joka julkaistiin 7. syyskuuta 2011. Albumilla on kaksi CD:tä. Ensimmäinen sisältää uusia kappaleita ja toinen vanhoja kappaleita uusina live- ja studioversioina.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Albumi Rocket Recordsin sivuilla
Lelumuseo

**Lelumuseo** on museo, joka esittelee leikkikalujen, pelien tai nukkejen historiaa. Suomen lelumuseot ovat säätiöiden tai yksityisten henkilöiden omistamia ja ylläpitämiä.

## Suomalaisia lelu- ja nukkemuseoita
* Annin nukketalo, Reisjärvi
* Ilomantsin Nukke- ja nalletalo, Ilomantsi
* Lelumuseo Hevosenkenkä, näyttelykeskus WeeGee, Espoo (entinen Linnanmäen lelumuseo)
* Lelumuseo Lelulaatikko, Mänttä
* Nallekarhumuseo, Hyvinkää (perustettu 2000, lopetettu 2011)
* Nukke- ja lelumuseo Suruton, Savonlinna
* Nukkemuseo, museokeskus Vapriikki, Tampere (perustettu 1966, toiminut aiemmin Haiharan kartanossa ja Hatanpään kartanossa)
* Porvoon nukke- ja lelumuseo, Porvoo
* Suomenlinnan lelumuseo, Helsinki (perustettu 1985)

## Lelu- ja nukkemuseoita maailmalla
* Leksaksmuseet, Vadstenan lelumuseo, Ruotsi 
* Museo Casa de Muñecas, Malaga, Espanja
* Muzeum Zabawek, Kielce, Puola
* Tarton leikkikalumuseo, Viro
* Pollock's Toy Museum, Lontoo

## Lähteet

## Aiheesta muualla

* Suomenlinnan Lelumuseo  
* 
* 
*
Rasputin (täsmennyssivu)

**Rasputin** voi tarkoittaa muun muassa seuraavia:

## Henkilöt
* Grigori Rasputin, (1869–1917) venäläinen mystikko ja parantaja
* Valentin Rasputin (1937–2015), venäläinen kirjailija

## Muita
* "Rasputin", Boney M -yhtyeen kappale
* *[[Rasputin (vuoden 1933 elokuva)|Rasputin]]*, (*Rasputin and the Empress*), Richard Boleslawskin ohjaama yhdysvaltalainen elokuva vuodelta 1933
* *[[Rasputin – riivattu]]*, (*Rasputin, the Mad Monk*), Don Sharpin ohjaama brittiläinen elokuva vuodelta 1966
* *[[Rasputin (ooppera)|Rasputin]]*, Einojuhani Rautavaaran ooppera.
* *[[Rasputin (elokuva)|Rasputin]]*, ranskalainen elokuva vuodelta 2011
* *[[Rasputin (laulukirja)|Rasputin]]*, Tampereen yliopiston teekkarien laulukirja

## Katso myös
* Rasputina
Se on vain rokkia

**Se on vain rokkia** on Kari Peitsamon kokoelma-albumi, joka julkaistiin 17.8.2011. Levy on Peitsamon järjestyksessään 60. albumi.

Kokoelma sisältää valikoituja kappaleita Peitsamon Rocket Recordsille vuosina 2007-2011 tekemistä levytyksistä. Mukana on sekä sooloesityksiä, että Skootterin, Riston ja Road Hogsin kanssa tehtyjä äänityksiä. Bonuksena kokoelmalla on neljä kokonaan uutta levytystä, sekä ennen julkaisematon bändilevy 1990-luvun puolivälistä.

## Kappaleet

### CD 1
# Kaikki miksaajat pitäisi ampua 
# Piirvei 
# Karin virallinen vaalibiisi 
# Danny Go Home 
# Vedestä nousee kasvi 
# Kuu 
# 2 vaivaa 
# Ettekö te tiedä kuka minä olen?
# Puhe Suomen kansalle Jim Morrisonin haudalla 
# Varokaa pornoblondeja
# Oli lautalla pienoinen kahvila 
# Se on vain rokkia 
# Vanha heinähattu
# En huoli lisävirtaa alakerrasta 
# Nostakaamme punalippu salkoon
# Tulkaa kaikki Helsinkiin 
# Sikarihuone rock 
# Viilee gubbe 1
# Te ole ukulele-ele? 
# Rymy-Eetu rock 
# Vi skall spela rock 
# Samlingsparti luktar illa

### CD 2
# Jukka Tolonen 
# A Machine Designed to Kill Your Mother-in-law
# In The Name Of Mr. Chuck Berry 
# Confessions of a Cat 
# Hello, Kottarainen 
# The Second Coming Of Mr. Jesus H. Christ 
# Back In The DDR
# Gotta Build A Railroad, Gotta Build A Train 
# Be My Megababe 
# I´m A Rocker, Part 2 
# Birthday 
# Checkin´ & Bowlin´ 
# Cabin Crew, Prepare For Take-off 
# Urgent Need to Poo-Poo In 1977 
# Pink Motorbike 
# Ice-Hockey For You?
# The Devil Raped Jimi Hendrix Around The Clock 
# Back To Siuro
# It´s A Very Long Way To The Top Of The Bill 
# Brand New Wreck
# Born Once, Born Twice 
# Bang a Gong 
# The Queen of Voodoo
# Swamp Life 
# Medicine Dream 
# False Teeth, True Love
# Rockin’ with Mr. C 
# Quicksilver Messenger Service 
# The Pain

## Arvosteluja
* 

## Lähteet

## Aiheesta muualla
* Albumi Rocket Recordsin sivuilla
Eufemia Khalkedonilainen

**Pyhä suurmarttyyri Eufemia Kaikkienylistämä Khalkedonilainen** on keisari Diocletianuksen hallituskaudella (284–305) Khalkedonissa elänyt ja uskonsa tähden kidutettu suurmarttyyri. Hän koki martyyrikuoleman noin vuonna 304. Häntä kidutettiin erittäin julmalla tavalla ja lopuksi heitettiin petojen eteen. Pyhä Eufemia teki ihmeen kotikaupungissaan järjestetyssä Neljännessä yleisessä kirkolliskokouksessa, jonka kautta monofysiittien eksytys tuomittiin harhaopiksi.
Ortodoksinen kirkko muistelee tätä suurmarttyyria vuosittain syyskuun 16. päivänä ja hänen tekemänsä ihmeen heinäkuun 11. päivänä.

## Aiheesta muualla
*Suurmarttyyri Eufemia Kaikkienylistämä Kalkedonialainen / Ortodoksi.net
*Pyhä suurmarttyyri Eufimia / Kosmas.fi
Enkelikoira

**Enkelikoira** on Helena Meripaaden 2002 julkaistu romaani. Kirja on *[[Koirahullun päiväkirja]]* -sarjan kolmas kirja.

## Lähteet
* Kirjasarja netissä
* Fennica

## Aiheesta muualla
* Kirjasarja netissä
Mohammed Abdellaoue

**Mohammed Abdellaoue** (s. 23. lokakuuta 1985 Oslo) on norjalainen entinen jalkapalloilija, pelipaikaltaan hyökkääjä. Hän lopetti uransa loukkaantumisen jälkeen vuonna 2017.

## Lähteet

## Aiheesta muualla
Carl Johan Slotte

**Carl Johan Slotte** (20. tammikuuta 1827 Alaveteli – 5. marraskuuta 1903 Alaveteli) oli suomalainen maanviljelijä, mylläri ja valtiopäivämies, joka toimi talonpoikaissäädyn puhemiehenä viisillä valtiopäivillä eli useammin kuin kukaan muu henkilö.

Slotten vanhemmat olivat talollinen ja laivuri Johan Eerikinpoika Hauki eli Slotte ja Greta Abrahamintytär Slotte. Hän opiskeli lukemista ja kirjoittamista pari kuukautta Kokkolassa, mutta hankki muuten oppinsa muun muassa lakiasioista omin päin. Jo 20-vuotiaana hän rakensi myllyn ja toimi sitten myllärinä kuusi vuotta. Hän harjoitti myös sahaustoimintaa, perusti Alavetelin ensimmäisen meijerin ja kansakoulun ja otti käyttöön uudenaikaisia maanviljelysmenetelmiä. Vuonna 1856 hänestä tuli laamannioikeuden ja 1871 kihlakunnanoikeuden lautamies sekä 1867 kunnallislautakunnan ja 1871 kuntakokouksen puheenjohtaja. Valtiopäivämiehenä Slotte toimi pitkään, usean eri tuomiokunnan edustajana, 1863–1864, 1867, 1872, 1877–1878, 1882, 1885, 1888, 1891, 1894, 1897, 1899 ja 1900. Säätynsä varapuhemieheksi hänet valittiin ensimmäisen kerran 1872 ja sitten puhemieheksi vuodesta 1877 viisi kertaa. Ansioistaan hän sai 1878 kultaisen mitalin. Pidettyään vuoden 1891 valtiopäivien avajaisissa rohkean puheen maan valtiollisesta asemasta häntä ei kuitenkaan enää seuraavilla valtiopäivillä kutsuttu talonpoikaissäädyn puhemieheksi. 

Slotten ensimmäinen puoliso vuodesta 1847 oli Anna Elisabet Varila (1829–1883) ja toinen vuodesta 1884 Maria Johanna Erwast (1848–1923). Slotten ja Warilan poika opettaja Alexander Slotte (1861–1927) toimi *[[Hufvudstadsbladet]]in* tunnettuna kirjallisuus- ja teatteriarvostelijana 1890–1907 ja julkaisi näytelmiä sekä runokokoelman *Sånger och syner*. Toinen poika samasta avioliitosta, Karl Fredrik Slotte, oli fysiikan professori.

## Lähteet

## Aiheesta muualla
*
 
## Kirjallisuutta
* *Finsk biografisk handbok*, 1903, Slotte, Carl Johan
Jens Riska

**Jens Riska** (s. 8. maaliskuuta 1989) on suomalainen salibandyn pelaaja. Hän pelasi salibandyliigassa Esport Oilersin ja TPS:an joukkueissa. Hän pelasi Suomen alle 19-vuotiaiden maajoukkueessa, joka sai MM-pronssia 2007. 2012 Riska oli Suomen B-maajoukkueen mukana voittamassa MM-hopeaa opiskelijoiden MM-kisoissa Prahassa, Tšekissä. Yhteensä Riska pelasi Salibandyliigassa 8 kautta.

Riska pelasi myös jääkiekkoa A-juniori-ikäiseksi.

## Lähteet

## Aiheesta muualla
* http://www.urheilusuomi.com/pelaajakortti.asp?pelaajaid=4460
Apapane

**Apapane** (*Himatione sanguinea*) on peippojen heimoon kuuluva varpuslintulaji. Laji esiintyy ainoastaan Havaijilla, jossa se on kotoperäinen laji. Linnun kirkkaanpunaiset sulat olivat aikoinaan hyvin suosittuja ja niitä käytettiin Havaijin ylhäisön vaatteiden koristeina. Apapane muodostaa pieniä ryhmiä kerätessään ravintoa ʻōhiʻa lehua-puista. Linnut toimivat samalla myös puiden pölyttäjinä.

Apapanea pidetään aktiivisena laululintuna. Koirailla on tunnistettava laulukuvio ja ne laulavat kaikkina vuorokaudenaikoina. Se koiras, jonka kutsuhuuto on voimakkain, saa naaraan huomion. Parinmuodostuksen jälkeen molemmat osallistuvat pesänrakentamiseen. Koiras laulaa hautomisaikana jatkuvasti, mutta naaras ei laula lainkaan. Koiraan laulu pitää muut koiraat etäällä pesäpuusta. Apapanella on kaksi lentokuviota: suora ja ympyränmuotoinen.

## Lähteet
Teemu Pallonen

**Teemu Santeri Pallonen** (s. 22. marraskuuta 1975) on suomalainen ristikonlaatija. Hän on koulutukseltaan yhteiskuntatieteiden maisteri, pääaineenaan yhteiskuntamaantiede. Täysipäiväiseksi ristikonlaatijaksi hän siirtyi syyskuussa 2001 Sanaris Oy:n tarjottua tähän mahdollisuuden.

Pallonen ei itse piirrä ristikoitaan. Hänen ensimmäinen laatimuksensa julkaistiin Ilta-Sanomissa 13.1.1996. Hänen tehtäviään julkaistaan lisäksi muiden muassa Maaseudun Tulevaisuudessa, Metrossa, Pellervossa, Suomen Kuvalehdessä, AKT-lehdessä, Taloustaidossa ja Pelikaani-ristikkolehdissä.

Pallonen laati vuonna 2005 kaikkiaan 614 ristikkoa ja hänen ristikkojensa arvioitu kokonaismäärä vuoden 2019 alussa on yli 10&nbsp;000. Hän on myös Ilta-Sanomien ja Sanaristikkoseura Sanaseppojen järjestämän ristikonratkonnan SM-kisan viisihenkisen laadintatiimin jäsen. Ennen laadintauraa ja vielä sen aikanakin hän otti osaa ristikonratkonnan SM-kisoihin kilpailijana. Paras sijoitus oli viides tila.

## Lähteet